Evenų kalba
Evenų kalba, dar vadinama lamutų kalba – tungusų kalbų grupei, šiaurės pogrupiui priklausanti kalba. Vartojama Sibire gyvenančios evenų tautos. Išskiriami šie evenų kalbos dialektai: Armano, Indigirkos, Kamčiatkos, Kolymos-Omolono, Ochotsko, Olos, Tompono, Aukštutinės Kolymos, Akyryro, Lamunchino. Kalbą vartoja 30-50 % evenų, dauguma – vyresnio amžiaus, todėl kalbai gresia išnykimas.